लेडी लुईस विंड्सर
लेडी लुईस विंड्सर, (ब्रिटिश उच्चारण:लुईज़ विन्ज़र्, पूरा नाम:लुईस ऐलिस एलिज़ाबेथ मैरी माउण्टबैटन-विंड्सर) राजकुमार एडवर्ड, एडिनबर्ग के ड्यूक और सोफ़ी, एडिनबर्ग की डचेस की पहली संतान और एकलौती पुत्री हैं। वह एलिज़ाबेथ द्वितीय की सबसे छोटी पोती हैं। लुईज़ का जन्म ८ नवंबर २००३ में फ़ॉर्मली पार्क अस्पताल, सरी, इंग्लैंड में हुआ था। उनका बपतिस्मा संस्कार २४ अप्रैल २००४ को विंडसर कासल, बर्कशायर में किया गया था। अपने जन्म के समय वे अपनी दादी, रानी एलिज़ाबेथ द्वितीय के बाद ब्रिटिश सिंघासन पर उत्तराधिकार के अनुक्रम में आठवें स्थान पर थीं; अपने छोटे भाई जेम्स के जन्म के बाद वे नौवें स्थान पर चली गयीं, तथा वेल्स के राजकुमार जॉर्ज, राजकुमारी शार्लट और वेल्स के राजकुमार लुइस के जन्म के बाद, वर्त्तमान समय में वो पंद्रहवें स्थान पर हैं। वे अपने छोटे भाई और माता-पिता के साथ बॅगशॉट् पार्क, सरी में रहती हैं।